***Z A P I S N I K***

***70. Kolegija Župana Primorsko-goranske županije***

***održanog dana 10. prosinca 2018. godine***

 Kolegij Župana je u 14,05 sati otvorio Župan Zlatko Komadina

***Sjednici su prisustvovali:*** Župan Zlatko Komadina, zamjenica Župana Marina Medarić, zamjenik Župana Marko Boras Mandić, Goran Petrc, mr.sc. Krešimir Parat, Nada Milošević, Melita Raukar, doc.dr.sc. Koraljka Vahtar Jurković, izv.prof.dr.sc. Ljudevit Krpan, Branka Ivandić, Tamara Carević Baraba, izv.prof.dr.sc. Đulija Malatestinić, Dragica Marač, mr.sc. Edita Stilin, Kristian Čarapić, predsjednik Savjeta mladih Primorsko-goranske županije, Erik Fabijanić, mr.sc. Ermina Duraj i Davor Mihelčć.

Na sjednici je razmatran sljedeći

**D N E V N I R E D**

1. Nacrt prijedloga Odluke o produljenju ugovora o zakupu zajedničkog otvorenog lovišta broj VIII/104-„Veli Lošinj“
2. Izvješće o vrednovanju Razvojne strategije Primorsko-goranske županije 2016.-2020. tijekom provedbe
3. Prijedlog odluke o davanju prethodne suglasnosti Osnovnoj školi Mrkopalj za osnivanje prava građenja u korist Općine Mrkopalj za potrebe izgradnje sportskog igrališta na postojećem školskom igralištu Osnovne škole Mrkopalj, bez nakande“
4. Informacija o sufinanciranju projekta uređenja sportskog igrališta u sklopu OŠ Mrkopalj
5. Prijedlog pravilnika o izmjenama Pravilnika o kriterijima za financiranje i odabir programa/projekata iz područja zaštite okoliša
6. Prijedlog odluke o dodjeli stipendija županijskim stipendistima u akademskoj 2018./2019. godini
7. Prijedlog odluke o davanju suglasnosti na izmjene Statuta „Thalassotherapie“ Crikvenica-Specijalne bolnice za medicinsku rehabilitaciju PGŽ
8. Prijedlog odluke o davanju suglasnosti na Pravilnik o unutarnjem ustrojstvu i sistematizaciji radnih mjesta „Thalassotherapie“ Crikvenica-specijalne bolnice za medicinsku rehabilitaciju PGŽ
9. Prijedlog zaključka o zasnivanju zakupa poslovnog prostora za potrebe smještaja arhivske građe ispostave Upravnog odjela za prostorno uređenje, graditeljstvo i zaštitu okoliša u Malom Lošinju
10. Prijedlog odluke o razrješenju i imenovanju člana Upravnog vijeća Doma za starije osobe „Volosko“ Opatija
11. Prijedlog odluke o davanju suglasnosti na izmjene i dopune Statuta Zavoda za hitnu medicinu Primorsko–goranske županije
12. Prijedlog odluke o davanju suglasnosti na Pravilnik o izmjeni Pravilnika o unutarnjem ustrojstvu i sistematizaciji radnih mjesta Zavoda za hitnu medicinu Primorsko–goranske županije
13. Prijedlog odluke o davanju suglasnosti Upravnom vijeću Psihijatrijske bolnice Rab na donošenje odluke o odabiru najpovoljnijeg ponuditelja u postupku javne nabave za predmet nabave "godišnja nabava lijekova" za 2019. godinu:
14. grupa A – lijekovi s učinkom na središnji živčani sustav,
15. grupa B – pripravci koji djeluju na ostale sustave,
16. grupa C – pripravci koji djeluju na živčani sustav - uvoz,
17. grupa D – pripravci koji djeluju na ostale sustave - uvoz,
18. grupa E – pripravci za liječenje sustavnih infekcija - rezervni,
19. grupa F – pripravci za liječenje sustavnih infekcija – ostalo,
20. grupa G – pripravci koji djeluju na živčani sustav – ostalo,
21. grupa H – pripravci koji djeluju na živčani sustav – uvoz,
22. grupa I – pripravci koji djeluju na probavni sustav – ostalo,
23. grupa J – antiseptici i dezinficijensi,
24. grupa K – infuzijske otopine za parenteralnu primjenu
25. Prijedlog odluke o davanju suglasnosti ravnatelju Županijske lučke uprave Rab za zaključivanje:
26. dodatka ugovoru o sufinanciranju „podizanje obale na kotu +2,0 m i izgradnja platoa s dvije rampe u trajektnoj luci Mišnjak“ u 2018. godini broj: 25-pom/2018
27. dodatka ugovoru o sufinanciranju „sanacije i rekonstrukcije luke Melak, I. faza“ u 2018. godini broj: 27-pom/2018

**Točka 1.**

***Nacrt prijedloga Odluke o produljenju ugovora o zakupu zajedničkog otvorenog lovišta broj VIII/104-„Veli Lošinj“***

 Župan je donio sljedeći

***Z a k l j u č a k***

1. Utvrđuje se prijedlog Odluke o produljenju ugovora o zakupu zajedničkog otvorenog lovišta broj VIII/104-„Veli Lošinj“ te se prosljeđuje Županijskoj skupštini na razmatranje i usvajanje.

2. Zadužuje se Upravni odjel za turizam, poduzetništvo i ruralni razvoj da, po stupanju na snagu Odluke iz točke 1. ovog Zaključka, organizira potpisivanje odgovarajućeg dodatka ugovoru o zakupu.

**Točka 2.**

***Izvješće o vrednovanju Razvojne strategije Primorsko-goranske županije 2016.-2020. tijekom provedbe***

 Župan je donio sljedeći

***Z a k l j u č a k***

1. Prihvaća se Izvješće o vrednovanju Razvojne strategije Primorsko-goranske županije 2016.-2020. tijekom provedbe.
2. Zadužuje se Upravni odjel za regionalni razvoj, infrastrukturu i upravljanje projektima da Izvješće iz točke 1. objavi na internetskim stranicama Primorsko-goranske županije, najkasnije do 31. prosinca 2018. godine.

**Točka 3.**

***Prijedlog odluke o davanju prethodne suglasnosti Osnovnoj školi Mrkopalj za osnivanje prava građenja u korist Općine Mrkopalj za potrebe izgradnje sportskog igrališta na postojećem školskom igralištu Osnovne škole Mrkopalj, bez nakande“***

 Župan je donio sljedeći

***Z a k l j u č a k***

Donosi se Odluka o davanju suglasnosti Osnovnoj školi Mrkopalj za osnivanjem prava građenja u korist Općine Mrkopalj za potrebe izgradnje sportskog igrališta na postojećem školskom igralištu Osnovne škole Mrkopalj, bez naknade.

 (Odluka je sastavni dio ovog Zaključka.)

**Točka 4.**

***Informacija o sufinanciranju projekta uređenja sportskog igrališta u sklopu***

***OŠ Mrkopalj***

 Župan je donio sljedeći

***Z a k l j u č a k***

1. Prihvaća se informacija o sufinanciranju projekta „Uređenje sportskog igrališta u sklopu OŠ Mrkopalj“.

2. Sredstva u ukupnom iznosu od 365.000,00 kn, primarni cilj izgradnje I. faze uređenja sportskog igrališta OŠ Mrkopalj osigurana su u okviru programa „Program javnih potreba u sportu“ u Proračunu Primorsko-goranske županije za 2018. godinu na poziciji 510529.

3. Zadužuje se Upravni odjel za kulturu, sport i tehničku kulturu da u roku od 8 dana od dana donošenja ovog Zaključka pripremi ugovor s korisnicima iz točke 1. ovog Zaključka o namjenskom korištenju raspoređenih sredstava.

**Točka 5.**

***Prijedlog pravilnika o izmjenama Pravilnika o kriterijima za financiranje i odabir programa/projekata iz područja zaštite okoliša***

 Župan je donio sljedeći

***Z a k l j u č a k***

 Donosi se Pravilnik o izmjenama Pravilnika o kriterijima za financiranje i odabir programa/projekata iz područja zaštite okoliša.

(Pravilnik je sastavni dio ovog Zaključka.)

**Točka 6.**

***Prijedlog odluke o dodjeli stipendija županijskim stipendistima u akademskoj 2018./2019. godini***

 Župan je donio sljedeći

***Z a k l j u č a k***

1. Donosi se Odluka o dodjeli stipendija županijskim stipendistima u akademskoj 2018./2019. godini.

 (Odluka je sastavni dio ovog Zaključka.)

2. Novčana sredstva za stipendiranje 9 novih studenata, što sa studentima koji su već u sustavu (njih 23) čini ukupno 32 studenta, planirana su Proračunom Primorsko-goranske županije za 2018. i 2019. godinu u sklopu aktivnosti 510304 Stipendiranje deficitarnih zanimanja, podskupine 3721 Naknade građanima i kućanstvima, izvor 111 Porezni i ostali prihodi, u ukupnom iznosu od 320.000,00 kn.

3. Zadužuje se Upravni odjel za odgoj i obrazovanje s novoizabranim stipendistima zaključiti ugovor o stipendiranju kojim će se regulirati međusobna prava i obveze najkasnije u roku od 8 dana od dana donošenja ovoga Zaključka.

**Točka 7.**

***Prijedlog odluke o davanju suglasnosti na izmjene Statuta „Thalassotherapie“ Crikvenica-Specijalne bolnice za medicinsku rehabilitaciju PGŽ***

 Župan je donio sljedeći

***Z a k l j u č a k***

Donosi se Odluka o davanju suglasnosti na Izmjene Statuta Thalassotherapie Crikvenica-Specijalne bolnice za medicinsku rehabilitaciju PGŽ.

 (Odluka je sastavni dio ovoga Zaključka).

**Točka 8.**

***Prijedlog odluke o davanju suglasnosti na Pravilnik o unutarnjem ustrojstvu i sistematizaciji radnih mjesta „Thalassotherapie“ Crikvenica-specijalne bolnice za medicinsku rehabilitaciju PGŽ***

 Župan je donio sljedeći

***Z a k l j u č a k***

Donosi se Odluka o davanju suglasnosti na Pravilnik o unutarnjem ustrojstvu i sistematizaciji radnih mjesta Thalassotherapie Crikvenica.

 (Odluka je sastavni dio ovoga Zaključka).

**Točka 9.**

***Prijedlog zaključka o zasnivanju zakupa poslovnog prostora za potrebe smještaja arhivske građe ispostave Upravnog odjela za prostorno uređenje, graditeljstvo i zaštitu okoliša u Malom Lošinju***

 Župan je donio sljedeći

***Z a k l j u č a k***

1. Zasniva se zakup poslovnog prostora za potrebe smještaja arhivske građe Ispostave Upravnog odjela za prostorno uređenje, graditeljstvo i zaštitu okoliša u Malom Lošinju.

2. Prihvaća se prijedlog Ugovora o zakupu poslovnog prostora iz točke 1. ovog Zaključka i zadužuje se Upravni odjel za gospodarenje imovinom i opće poslove da, u roku od 15 dana od dana donošenja ovog Zaključka, osigura provedbu postupka solemnizacije Ugovora.

 (Prijedlog ugovora sastavni je dio ovog Zaključka).

**Točka 10.**

***Prijedlog odluke o razrješenju i imenovanju člana Upravnog vijeća Doma za starije osobe „Volosko“ Opatija***

 Župan je donio sljedeći

***Z a k l j u č a k***

Donosi se Odluka o razrješenju i imenovanju člana Upravnog vijeća Doma za starije osobe „Volosko“ Opatija.

 (Odluka je sastavni dio ovoga Zaključka)

**Točka 11.**

***Prijedlog odluke o davanju suglasnosti na izmjene i dopune Statuta Zavoda za hitnu medicinu Primorsko–goranske županije***

 Župan je donio sljedeći

***Z a k l j u č a k***

Donosi se Odluka o davanju suglasnosti na Izmjene i dopune Statuta Zavoda za hitnu medicinu Primorsko-goranske županije.

 (Odluka je sastavni dio ovoga Zaključka).

**Točka 12.**

***Prijedlog odluke o davanju suglasnosti na Pravilnik o izmjeni Pravilnika o unutarnjem ustrojstvu i sistematizaciji radnih mjesta Zavoda za hitnu medicinu Primorsko–goranske županije***

 Župan je donio sljedeći

***Z a k l j u č a k***

Donosi se Odluka o davanju suglasnosti na Pravilnik o izmjeni Pravilnika o unutarnjem ustrojstvu i sistematizaciji radnih mjesta Zavoda za hitnu medicinu Primorsko–goranske županije.

 (Odluka je sastavni dio ovoga Zaključka.)

**Točka 13.**

***Prijedlog odluke o davanju suglasnosti Upravnom vijeću Psihijatrijske bolnice Rab na donošenje odluke o odabiru najpovoljnijeg ponuditelja u postupku javne nabave za predmet nabave "godišnja nabava lijekova" za 2019. godinu:***

1. ***grupa A – lijekovi s učinkom na središnji živčani sustav,***
2. ***grupa B – pripravci koji djeluju na ostale sustave,***
3. ***grupa C – pripravci koji djeluju na živčani sustav - uvoz,***
4. ***grupa D – pripravci koji djeluju na ostale sustave - uvoz,***
5. ***grupa E – pripravci za liječenje sustavnih infekcija - rezervni,***
6. ***grupa F – pripravci za liječenje sustavnih infekcija – ostalo,***
7. ***grupa G – pripravci koji djeluju na živčani sustav – ostalo,***
8. ***grupa H – pripravci koji djeluju na živčani sustav – uvoz,***
9. ***grupa I – pripravci koji djeluju na probavni sustav – ostalo,***
10. ***grupa J – antiseptici i dezinficijensi,***
11. ***grupa K – infuzijske otopine za parenteralnu primjenu***

 Župan je donio sljedeći

***Z a k l j u č a k***

Donosi se Odluka o davanju suglasnosti Upravnom vijeću Psihijatrijske bolnice Rab na donošenje Odluke o odabiru najpovoljnijeg ponuditelja u postupku javne nabave za predmet nabave " Godišnja nabava lijekova" za 2019. godinu za:

1. Grupa A – lijekovi s učinkom na središnji živčani sustav,
2. Grupa B – pripravci koji djeluju na ostale sustave,
3. Grupa C – pripravci koji djeluju na živčani sustav - uvoz,
4. Grupa D – pripravci koji djeluju na ostale sustave - uvoz,
5. Grupa E – pripravci za liječenje sustavnih infekcija - rezervni,
6. Grupa F – pripravci za liječenje sustavnih infekcija – ostalo,
7. Grupa G – pripravci koji djeluju na živčani sustav – ostalo,
8. Grupa H – pripravci koji djeluju na živčani sustav – uvoz,
9. Grupa I – pripravci koji djeluju na probavni sustav – ostalo,
10. Grupa J – antiseptici i dezinficijensi,
11. Grupa K – infuzijske otopine za parenteralnu primjenu

(Odluka je sastavni dio ovog Zaključka).

**Točka 14.**

***Prijedlog odluke o davanju suglasnosti ravnatelju Županijske lučke uprave Rab za zaključivanje:***

1. ***dodatka ugovoru o sufinanciranju „podizanje obale na kotu +2,0 m i izgradnja platoa s dvije rampe u trajektnoj luci Mišnjak“ u 2018. godini broj: 25-pom/2018***
2. ***dodatka ugovoru o sufinanciranju „sanacije i rekonstrukcije luke Melak, I. faza“ u 2018. godini broj: 27-pom/2018***

 Župan je donio sljedeći

***Z a k l j u č a k***

1. Donosi se Odluka o davanju suglasnosti ravnatelju Županijske lučke uprave Rab za zaključivanje Dodatka Ugovoru o sufinanciranju „Podizanje obale na kotu +2,0 m i izgradnja platoa s dvije rampe u trajektnoj luci Mišnjak“ u 2018. godini broj: 25-POM/2018.

(Odluka je sastavni dio Zaključka).

2. Donosi se Odluka o davanju suglasnosti ravnatelju Županijske lučke uprave Rab za zaključivanje Dodatka Ugovoru o sufinanciranju “Sanacije i rekonstrukcije luke Melak, I. faza“ u 2018. godini broj: 27-POM/2018.

(Odluka je sastavni dio Zaključka).

3. Zadužuje se Upravni odjel za pomorsko dobro, promet i veze da ovaj Zaključak i Odluku iz točke 1. i 2. ovog Zaključka dostavi Županijskoj lučkoj upravi Rab.

4. Zadužuje se Upravni odjel za pomorsko dobro, promet i veze da zatraži od Županijske lučke uprave Rab da u roku od 8 dana od zaključenja Dodataka Ugovora iz točke 1. i 2. ovog Zaključka, jedan primjerak istih dostavi Upravnom odjelu za pomorsko dobro, promet i veze.

Sjednica je zaključena u 15,26 sati.

***Tajnik Županije Ž u p a n***

***Davor Mihelčić Zlatko Komadina, dipl.ing.***

KLASA: 022-04/18-01/43

URBROJ: 2170/1-01-01/5-18-2

Rijeka, 3. prosinca 2018.